CELEX: 32006D0750
Language: mt
Date: 2006-10-31 00:00:00
Title: Deċiżjoni tal-Kummissjoni tal- 31 ta' Ottubru 2006 li temenda d-Deċiżjoni 2005/359/KE rigward l-ħatt fil-portijiet taz-zkuk tas-siġar tal-ballut ( Quercus L.) bil-qoxra mwaħħla magħhom li joriġinaw mill-Istati Uniti (innotifikata taħt dokument numru C(2006) 5142)

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               420
            
         DEĊIŻJONI TAL-KUMMISSJONI
   tal-31 ta' Ottubru 2006
   li temenda d-Deċiżjoni 2005/359/KE rigward l-ħatt fil-portijiet taz-zkuk tas-siġar tal-ballut (Quercus L.) bil-qoxra mwaħħla magħhom li joriġinaw mill-Istati Uniti
   (innotifikata taħt dokument numru C(2006) 5142)
   (2006/750/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar miżuri protettivi kontra l-introduzzjoni u t-tixrid ta' organiżmi li huma ta' ħsara għall-pjanti, jew għall-prodotti tal-pjanti, fil-Kommunità (1), b'mod partikolari l-Artikolu 15(1) tagħha,
   Billi:
   
               (1)
            
            
               Skond id-Direttiva 2000/29/KE, zkuk tas-siġar tal-ballut (Quercus L.) bil-qoxra mwaħħla magħhom li joriġinaw mill-Istati Uniti, fil-prinċipju ma jistgħux jiddaħħlu fil-Komunità minħabba r-riskju ta' l-introduzzjoni taċ-Ceratocystis fagacearum (Bretz) Hunt, li ddebbel is-siġar tal-ballut.
            
         
               (2)
            
            
               Id-Deċiżjoni tal-Kummissjoni 2005/359/KE tad-29 ta' April 2005, li tipprovdi għal deroga minn ċerti dispożizzjonijiet tad-Direttiva tal-Kunsill 2000/29/KE fir-rigward ta' zkuk ta' siġar tal-ballut (Quercus L.) bil-qoxra mwaħħla magħhom li joriginaw mill-Istati Uniti (2) u li tippermetti l-importazzjoni ta' zkuk ta' din ix-xorta li joriġinaw mill-Istati Uniti taħt ċerti kundizzjonijiet.
            
         
               (3)
            
            
               L-Artikolu 3(1) tad-Deċiżjoni 2005/359/KE jistipula li l-ħatt jistà jsir biss fil-portijiet imniżżla fl-Anness II ta' din id-Deċiżjoni. Huwa xieraq li mal-lista tal-portijiet fl-Anness II jitniżżlu wkoll il-portijiet ta' Riga u Koper, kif ġie mitlub mil-Latvja u mis-Slovenja rispettivament, u jitneħħa l-port ta' Lauterborg, kif ġie mitlub minn Franza, wara konsultazzjoni ma' l-Istati Membri l-oħra hekk kif stabbilit fl-Artikolu 3(2) tad-Deċizjoni msemmija hawn fuq.
            
         
               (4)
            
            
               Il-miżuri previsti f'din id-Deċiżjoni huma konformi ma' l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   L-Anness II tad-Deċiżjoni 2005/359/KE qed jinbidel fl-Anness li jinsab ma' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussel, 31 ta' Ottubru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 169, ta' l-10.7.2000, p. 1. Direttiva kif l-aħħar emendata mid-Direttiva tal-Kummissjoni 2006/35/KE (ĠU L 88, tal-25.3.2006, p. 9).
   
      (2)  ĠU L 114 ta' l-4.5.2005, p. 14.
   
      ANNESS
      
         
            “ANNESS II
            PORTIJIET GĦALL-ĦATT
            
                     
                        1.
                     
                     
                        Amsterdam
                     
                  
                     
                        2.
                     
                     
                        Antwerp
                     
                  
                     
                        3.
                     
                     
                        Arhus
                     
                  
                     
                        4.
                     
                     
                        Bilbao
                     
                  
                     
                        5.
                     
                     
                        Bremen
                     
                  
                     
                        6.
                     
                     
                        Bremerhaven
                     
                  
                     
                        7.
                     
                     
                        Kopenħagen
                     
                  
                     
                        8.
                     
                     
                        Amburgu
                     
                  
                     
                        9.
                     
                     
                        Klaipeda
                     
                  
                     
                        10.
                     
                     
                        Koper
                     
                  
                     
                        11.
                     
                     
                        Larnaca
                     
                  
                     
                        12.
                     
                     
                        Leghorn
                     
                  
                     
                        13.
                     
                     
                        Le Havre
                     
                  
                     
                        14.
                     
                     
                        Lemesos
                     
                  
                     
                        15.
                     
                     
                        Liżbona
                     
                  
                     
                        16.
                     
                     
                        Marsilja
                     
                  
                     
                        17.
                     
                     
                        Marsaxlokk
                     
                  
                     
                        18.
                     
                     
                        Muuga
                     
                  
                     
                        19.
                     
                     
                        Napli
                     
                  
                     
                        20.
                     
                     
                        Nordenham
                     
                  
                     
                        21.
                     
                     
                        Oporto
                     
                  
                     
                        22.
                     
                     
                        Piraeus
                     
                  
                     
                        23.
                     
                     
                        Ravenna
                     
                  
                     
                        24.
                     
                     
                        Riga
                     
                  
                     
                        25.
                     
                     
                        Rostock
                     
                  
                     
                        26.
                     
                     
                        Rotterdam
                     
                  
                     
                        27.
                     
                     
                        Salerno
                     
                  
                     
                        28.
                     
                     
                        Sines
                     
                  
                     
                        29.
                     
                     
                        Stralsund
                     
                  
                     
                        30.
                     
                     
                        Valencia
                     
                  
                     
                        31.
                     
                     
                        Valletta
                     
                  
                     
                        32.
                     
                     
                        Venezja
                     
                  
                     
                        33.
                     
                     
                        Vigo
                     
                  
                     
                        34.
                     
                     
                        Wismar
                     
                  
                     
                        35.
                     
                     
                        Zeebrugge”